L-arrest ta' Yurgen Fenech kmieni dal-għodu fuq il-yacht tiegħu barra Portomaso jiftaħ il-bibien beraħ għal ħafna affarijiet. L-ewwel nett, għal min isegwi, isem Yurgen Fenech ilu iċċirkula fil-widnejn bħala dak il- prominenti li rreferiet għalih it- xi ġimgħat ilu bħala l-allegat mandanti, s'issa mhux magħruf, fil-kaz tal-assassinju ta' Daphne Caruana Galizia. It-tieni, l-fatt li minkejja dan Yurgen Fenech kien għadu hawn, jiġri mas-saqajn, kien ifisser li hu kien konvint li ma hu ser jiġri xejn. Bħalma kont naf jiena u ħafna oħrajn b'dak li kien qed jingħad dwaru, bla dubju kienu jafu ukoll dawk li għandhom il-poter li jaġixxu, u ma aġixxewx qabel f'dawn l-aħħar siegħat, meta ma kellhomx iktar għazla. It-tielet, Yurgen Fenech il- ifisser ukoll il-kumpanija u l-allegazzjonijiet kollha li għandhom x'jaqsmu magħha. Fosthom, issemmew repetutament l-ismijiet ta' Konrad Mizzi u Keith Schembri fil-kuntest ta' emails b'referenza għal ħlasijiet sostanzjali. Xi affarijiet huma magħrufa diġa imma inevitabilment għad jaraw id-dawl tax-xemx affarijiet oħra ukoll. Fid-dawl ta' dan kollu nifhem iktar għaliex il-bieraħ, quddiem il-kamera tat-TV, Joseph Muscat deher qiesu ras maqtugħa. Bħalu, u forsi agħar minnu dehru xi Ministri. Fid-dawl ta' dan kollu hu inevitabbli li Konrad Mizzi u Keith Schembri jkunu l-ewwel tnejn li jirreżenjaw, inkella għandhom jitkeċċew immedjatament. Warajhom hemm oħrajn. Imma pass pass.
Riżenji meħtieġa wara l-arrest ta' Yurgen Fenech